Palkovič, Michal, minister zdravotníctva SR (2023-05-18):
Veľmi veľa vecí ste povedali, veľmi kritických, veľmi rozumných a všetko, teda sme obidvaja v z tej jednej brandže. A na druhej strane treba povedať, že optimalizácia siete nemocníc, ak sa bavíme o kategorizácii nemocníc, ja som si urobil vnútorné také nejaké aj medzi študentami napríklad prieskumy, keďže učím na lekárskej fakulte, priznám sa, že to vôbec nie je motivácia. Motivácia lekára nie je o tom, že v akej kategórii tá nemocnica je, ale akú perspektívu manažment nemocnice poskytuje svojim zamestnanom, a keďže som vymenoval takéto množstvo doplnkových programov schválených, to sú všetko doplnkové programy druhej kategórie alebo pre nemocnice druhej kategórie, tak určite toto nie je drive motív, čo pravdepodobne je príčinou, že naozaj teraz to buchlo len z toho dôvodu, že teda personálne sa tam stretli rôzne okolnosti, ktoré nefavorizovali podmienky rozvoja alebo vôbec zabezpečenia tejto pediatrickej činnosti, čiže ja si myslím, že toto je len prechodné. Ak sa bavíme teraz celoslovensky, obidvaja dobre vieme, že odpor voči nejakej službe v lekárskom stave vždycky bol, a či to bola LSPP, APS-ka a spomeňme si prehliadky mŕtvych tiel do roku 2018, kde ten odpor bol proste celoslovenský, a my sme sa borili prvého polroka 2018 už vôbec so zabezpečením tejto činnosť v elementárnej rovine, nie o tej kvalite, ktorú už dneska máme zabezpečenú práve Úradom pre dohľad, takže z tohto titulu ja si myslím, že v systéme nie že je málo peňazí, v systéme je podľa mňa peňazí dosť, je tam o 950 mil. viacej, ako bolo minulý rok, je to, samozrejme, aj vplyvom približne 553 mil. vplyvu na zvýšenie platov lekárov. Na druhej strane povedzme si, že je tam nesmierne veľa rezervy, ste jednu pomenovali, to znamená, napríklad teraz máme veľké stretnutia a bude zasadnutie, druhé zasadnutie komisie, ktorá bude riešiť urgent, APS, resp. UPS-ku a urgenty prvej, druhej stup... a toto zosúladiť s OSN-kou a s novým nastavením bodov záchranných zdravotných služieb, lebo máme z plánu obnovy jednu časť, máme doteraz existujúcich 328 bodov, ktoré sú nejakou vyhláškou, resp. nariadením rozmiestnené, a toto treba dať dokopy a súhlasím s vami, že ušetria sa nemalé finančné prostriedky, čiže ja by som skôr do budúcna radil práve v racionalizácii finančných tokov v zdravotníctve a, samozrejme, vždycky tam nejaké dofinancovanie musí byť prospektívneho charakteru, čo je aj plánované v rámci rozpočtu. A áno, bude treba robiť rozpočtovú vyhlášku, určite nie štvrtý mesiac v roku, ale súčasne s rozpočtom, ktorý bude, alebo teda nazvime to, že s rozpočtom štátu ako takého, pretože akonáhle sa nealokujú tie financie alebo sa len nejakým spôsobom dotláčajú a ešte niekoľko mesiacov potom vznikajú rôzne anomálie a rôzne tlaky, takže súhlasím s vami, ale ja by som určite išiel radšej racionalizáciou procesov v zdravotníctve, procesným riadením, možnože až tým holdingovým systémom, čo je úplne niečo nové a revolučné, ale v štátnej správe by sa to chcelo. Nazvem to napríklad, že aj KTI v zdravotníctve, ktoré neexistujú, a mali by motivovať manažérov k lepším výkonom a aj k ohodnocovaniu v rámci týchto, čiže tých nástrojov je naozaj nesmierne množstvo. Ja mám veľmi krátku dobu, veľmi veľa myšlienok, takže prioritizovať musíme na minimálne teda tie tri, ktoré naozaj budú hrať významnú rolu, a OSN-ka medzi nimi je.